**Stredná odborná škola ekonomická, Stojan 1, 052 01 Spišská Nová Ves**

zverejňuje informácie o voľnom pracovnom mieste na pracovnú pozíciu

**školský psychológ - s nástupom od 1. 11. 2023 na 50% úväzok**

**zástup počas materskej a rodičovskej dovolenky**

Kategória a podkategória: odborný zamestnanec – školský psychológ

**Kvalifikačné predpoklady:** podľa zákona č.138/2019 Z. z. o pedagogických a odborných zamestnancoch, ktorým sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických a odborných zamestnancov. Požadovaným stupňom vzdelania je najmenej vysokoškolské vzdelanie druhého stupňa v odbore psychológia.

**Iné požiadavky súvisiace s obsadzovaným pracovným miestom:**

* bezúhonnosť
* zdravotná spôsobilosť
* ovládanie štátneho jazyka

**Požadované doklady:**

* žiadosť o prijatie do zamestnania
* profesijný životopis
* kópie dokladov o dosiahnutom vzdelaní
* súhlas uchádzača so spracovaním osobných údajov podľa zákona č.18/2018 Z. z. o ochrane osobných údajov pre potreby výberového konania
* o čestné vyhlásenie o bezúhonnosti podľa §15 zákona č. 138/2019 Z .z.

**Iné:**

* je možné doplniť 50% úväzok na Gymnáziu, Školská 1, v Spišskej Novej Vsi

**Platové zaradenie a plat:**

**-** nástupný plat v zmysle zákona č. 138/2019 Z. z. o pedagogických zamestnancoch a odborných zamestnancoch, zákona č.  553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov  vo výške minimálne 1 240,- € v závislosti od platovej triedy a odpracovaných rokov pri plnom úväzku

Žiadosť o prijatie do zamestnania spolu s požadovanými dokladmi môžete posielať poštou alebo e-mailom na adresu školy najneskôr **do 13. októbra 2023.**

Na pracovný pohovor budú pozvaní len vybraní uchádzači, ktorí spĺňajú kvalifikačné predpoklady a iné kritéria v súvislosti s obsadzovaným voľným pracovným miestom.

Osobné údaje uchádzačov o pracovnú pozíciu budú spracúvané v súlade s čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. V rámci predzmluvných vzťahov dochádza výlučne k vyhodnoteniu, či uchádzači o zamestnanie na základe získaných životopisov a poskytnutých údajov spĺňajú požiadavky organizácie na obsadzovanú pracovnú pozíciu. V prípade, ak by uchádzač  neuspel pri získaní pracovného miesta uvedeného v tomto oznámení, avšak má záujem, aby ho organizácia v budúcnosti oslovila s pracovnou ponukou, účelom spracúvania osobných údajov takého uchádzača je evidencia vhodných potenciálnych uchádzačov o zamestnanie. Právnym základom pre toto spracúvanie je slobodný a jednoznačne udelený súhlas uchádzača so spracúvaním osobných údajov podľa článku 6 ods. 1 písm. a) GDPR. V prípade náhodne získaných a nepožadovaných osobných údajov, organizácia zabezpečuje ich bezodkladnú likvidáciu.

Kontaktná osoba: Ing. Andrea Iovdijová, riaditeľka školy

Telef. kontakt: 053/4421757

email: [oasnvsk@gmail.com](mailto:oasnvsk@gmail.com)

V Spišskej Novej Vsi, dňa 18. septembra 2023